# முடிவுக்குறிப்பு

## அம்சங்கள்

முடிவுக்குறிப்பு மேற்கோள் “நூலகங்களின்” கோப்பு நீட்டிப்பு * .enl என்றும் அதனுடன் தொடர்புடைய * .data கோப்புறை எனவும் முடிவடையும்.  
ஒரு மேற்கோள் நூலகத்திற்குக் குறிப்பைச் சேர்க்கப் பல வழிகள் உள்ளன. இயக்கமுறையாக, அல்லது பிற கோப்பு/தளங்களிலிருந்து ஏற்றுமதி, இறக்குமதி, மற்றொரு முடிவுக்குறிப்பு நூலகத்திலிருந்து நகலெடுப்பது அல்லது முடிவுக்குறிப்பிலிருந்து இணைப்பதன் மூலம் மேற்கொள்ளலாம். இதில், நிரல் பயனருக்கு கீழ்தோன்றும் அவிழ் பட்டியல் கொண்ட சாளரத்தை அளிக்கிறது. இதிலிருந்து தேவையான குறிப்பு வகைகளைத் தேர்ந்தெடுக்கலாம் (எ.கா., புத்தகம், சட்டம், திரைப்படம், செய்தித்தாள் கட்டுரை, முதலியன). மற்றும் பொதுவான (எழுத்தாளர், தலைப்பு, ஆண்டு), அல்லது குறிப்பிட்ட வகையான குறிப்புகளான சுருக்கம், ஆசிரியர், பன்னாட்டுத் தரப்புத்தக எண் (ஐ.எஸ்.பி.என்.), இயங்கும் நேரம், இன்னும் பிறவற்றையும் பெறஇயலும்.  
பெரும்பாலான நூலியல் தரவுத்தளங்கள் பயனர்கள் தங்கள் முடிவுக்குறிப்பு நூலகங்களுக்கான குறிப்புகளை ஏற்றுமதி செய்ய அனுமதிக்கின்றன. இது பல மேற்கோள்களைத் தேர்ந்தெடுக்கப் பயனருக்கு உதவுகிறது மற்றும் மேற்கோள் தகவல் மற்றும் சுருக்கங்களைக் கைமுறையாக உள்ளிடுவதிலிருந்து பயனரைக் காப்பாற்றுகிறது. சில தரவுத்தளங்களுக்கு (எ.கா., பப்மெட் ) பயனர் மேற்கோள்களைத் தேர்ந்தெடுக்க வேண்டும். ஒரு குறிப்பிட்ட வடிவமைப்பைத் தேர்ந்தெடுத்து அவற்றை .txt கோப்புகளாகச் சேமிக்க வேண்டும். பயனர் மேற்கோள்களை முடிவுக்குறிப்பு மென்பொருளில் இறக்குமதி செய்யலாம். முடிவுக்குறிப்பு மென்பொருள் நிரலிலிருந்தே நூலக பட்டியல்கள் மற்றும் பப்மெட் போன்ற இலவச தரவுத்தளங்களில் தேடவும் முடியும்.  
பயனர் தேவையான புலங்களை நிரப்பினால், முடிவுக்குறிப்பு தானாகவே மேற்கோளைப் பயனர் தேர்ந்தெடுக்கும் 2,000க்கும் மேற்பட்ட வெவ்வேறு வகைகளில் வடிவமைக்க முடியும். எடுத்துக்காட்டாக, பல்வேறு வகைகளைப் பயன்படுத்தி ஹென்றி கிரேயின் மனித உடற்கூற்றியல் மேற்கோள்கள் கீழே பட்டியலிடப்பட்டுள்ளன:
| APA 5 வது | கிரே, எச். (1910). *உடற்கூறியல், விளக்கம் மற்றும் பயன்பாடு* (18வது பதிப்பு. ). பிலடெல்பியா: லியா & பெபிகர். |  |
| --- | --- | --- |
| எம்.எல்.ஏ. | கிரே, ஹென்றி. <u>உடற்கூறியல், விளக்கம் மற்றும் பயன்பாடு</u> . 18வது பதிப்பு. பிலடெல்பியா: லியா & பெபிகர், 1910. |  |
| புதிய இங்கிலாந்து மருத்துவ ஆய்விதழ் | 1. கிரே எச். உடற்கூறியல், விளக்கம் மற்றும் பயன்பாடு. 18வது பதிப்பு. பிலடெல்பியா: லியா & பெபிகர்; 1910. | } |
**விண்டோஸில், முடிவுக்குறிப்பு * .enl** நீட்டிப்புடன் ஒரு கோப்பை உருவாக்குகிறது. இதனுடன் *** .data** கோப்புறையுடன் *** .myi** மற்றும் *** .myd** நீட்டிப்புகளுடன் பல்வேறு மைசீக்குவெல் (MySQL) கோப்புகளையும் கொண்டுள்ளது. மைக்ரோசாப்ட் வேர்ட் மற்றும் ஓபன் ஆபிஸ்.ஓர்ஜி ரைட்டரின் கருவிகள் மெனுவில் அதன் அம்சங்களை, எழுதும்போது மேற்கோள் காட்டுகின்றன.  
முடிவுக்குறிப்பு மேற்கோள் நூலகங்களை மீயுரைக் குறியிடு மொழி (HTML), எளிய உரை, கடின உரை வடிவம் அல்லது எக்ஸ்எம்எல் என ஏற்றுமதி செய்யலாம். பதிப்பு X.7.2இலிருந்து, ஒரு நூலகத்தை 14 பிற முடிவுக்குறிப்பு பயனர்களுடன் பகிர்ந்து கொள்ளலாம். முடிவுக்குறிப்பு கிளவுட் சேவை வழியாகத் தரவு ஒத்திசையாக்கப்படுகிறது, அனைவருக்கும் நூலகத்திற்கு முழு அணுகல் உள்ளது.  
கோப்புகளுக்கான இணைப்புகள் மூலமாகவோ அல்லது PDF களின் நகல்களைச் செருகுவதன் மூலமாகவோ பயனரின் வன்தட்டில் (அல்லது வலையில் முழு உரை) கையடக்க ஆவண வடிவமைப்புகளை முடிவு குறிப்பு ஒழுங்கமைக்க முடியும். முடிவு குறிப்பு நூலகத்தில் ஒவ்வொரு குறிப்புக்கும் ஒரு படம், ஆவணம், எக்செல் விரிதாள் அல்லது பிற கோப்பு வகையைச் சேமிக்கவும் முடியும். முடிவு குறிப்பு X பதிப்பு 1.0.1இலிருந்து தொடங்கி, வடிவமைப்பு திறந்த ஆவண வடிவ கோப்புகளுக்கான (ODT) வடிவமைப்பிற்குத் துணைபுரிகிறது.